label_title: Landgangen i Kips Bay
label_desc: Landgangen i Kips Bay var en britisk manøvre under felttoget i New York i den amerikanske uafhængighedskrig. 15. september 1776 gik William Howe i land med omkring 4000 mænd på nedre Manhattan i det, som i dag er den nedre ende af "34th Street". De mødte modstand fra 900 amerikanske militsmænd ledet af oberst William Douglas. Der var nogle kampe, men træfningen var præget af panisk, amerikansk tilbagetrækning. Amerikanerne opgav deres kanoner, krudt og vigtige forsyninger. 